สวัสดีค่ะ ดิฉันมีอะไรกับแฟน วันที่29 มิย. ซึ่งเป็นวันสุดท้ายของการมีประจำเดือน เลือดออกน้อย มีอะไรกับแฟนช่วงเย็นวันนั้น ไม่ป้องกัน แฟนไม่เสร็จ เพราะดิฉันขัดขืน แค่ใส่เข้าไป 6-7 ครั้ง แล้วเอาออก และมีการเอานิ้วสอดใส่เข้าไปในช่องคลอด แล้วตอนเย็นมา ฉันก็ตรวจสอบช่องคลอดของตัวเองด้วยการน้ำนิ้วใส่เข้าไป พบว่ามีเลือดออกปริมาณมาก เป็นสีแดง แต่วันถัดมาก็หาย วันนี้วันที่ 9 กค. เพิ่ง ไปเข้าห้องน้ำมา แล้วพบว่า มีเลือดสีน้ำตาล ติดอยู่ที่กางเกงชั้นใน เล็กน้อย จะท้องไหมคะ ปล.ฉันมีอาการเครียดเพราะกลัวท้องมาก และ วันที่7-8 ฉันน้ำหนักลงไป 2 โล เนื่องจากการคุมอาหารและออกกำลังกายหนัก เกี่ยวหรือไม่คะที่จะมีเลือดออกมา?
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบหากเป็นเลือดออกเพียงเล็กน้อย อาจสังเกตอาการไปก่อนได้ค่ะ ว่าเลือดค่อยๆหยุดเองหรือไม่ การออกกำลังกายอย่างหนักหรือการที่น้ำหนักเพิ่มขึ้นหรือลดลงอย่างรวดเร็วอาจทำให้มีเลือดออกผิดปกติทางช่องคลอดได้ แต่ควรดูก่อนว่าไม่มีสาเหตุทางนรีเวชอื่นๆที่เจอได้บ่อยกว่าดังกล่าวไปแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง